**projektas**

**reg. Nr. T-205**

**2.12. darbotvarkės klausimas**

**Pasvalio rajono savivaldybės taryba**

**Sprendimas**

**DĖl Pasvalio rajono savivaldybės tarybos 2020 m. lapkričio 25 d. sprendimo Nr. T1-219 „DĖL PASVALIO RAJONO SAVIVALDYBĖS TURTO PERDAVIMO viešajai įstaigai pasvalio ligoninei PAGAL PATIKĖJIMO SUTARTĮ“ pakeitimo**

2022 m. spalio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi ir atsižvelgdama į viešosios įstaigos Pasvalio ligoninės 2022 m. spalio 17 d. raštą Nr. R3-513 „Dėl kardiotokografo perdavimo“, Pasvalio rajono savivaldybės taryba nusprendžia:

1. Priimti viešosios įstaigos Pasvalio ligoninės grąžinamą Pasvalio rajono savivaldybės turtą, perduotą Pasvalio rajono savivaldybės tarybos 2020 m. lapkričio 25 d. sprendimo Nr. T1-219 „Dėl Pasvalio rajono savivaldybės turto perdavimo viešajai įstaigai Pasvalio ligoninei pagal patikėjimo sutartį“ (toliau – Sprendimas) priedo „Viešajai įstaigai Pasvalio ligoninei perduodamo pagal patikėjimo sutartį Pasvalio rajono savivaldybės ilgalaikio materialiojo turto sąrašas“ 28 punktu ir:

1.1. Pakeisti Sprendimo 1.2 papunktį ir jį išdėstyti taip:

„1.2. ilgalaikį materialųjį turtą, kurio bendra įsigijimo vertė – 460 076,70 Eur, likutinė vertė 2020 m. spalio 31 d. – 23 398,23 Eur (priedas).“;

1.2. Pripažinti netekusiu galios Sprendimo priedo „Viešajai įstaigai Pasvalio ligoninei perduodamo pagal patikėjimo sutartį Pasvalio rajono savivaldybės ilgalaikio materialiojo turto sąrašas“ 28 punktą.

1.3. Pakeisti Sprendimo priedo „Viešajai įstaigai Pasvalio ligoninei perduodamo pagal patikėjimo sutartį Pasvalio rajono savivaldybės ilgalaikio materialiojo turto sąrašas“ 97 punktą ir jį išdėstyti taip:

|  |  |  |  |
| --- | --- | --- | --- |
| „97. |  **Iš viso:** | **460 076,70** | **23 398,23“** |

2. Įgalioti Pasvalio rajono savivaldybės administracijos direktorių pasirašyti susitarimą dėl Savivaldybės turto patikėjimo sutarties Nr. ASR-617, sudarytos 2020 m. lapkričio 31 d. su viešąja įstaiga Pasvalio ligonine, pakeitimo pagal šio Sprendimo 1 punktą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2022-10-17 tel. (8 451) 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖl Pasvalio rajono savivaldybės tarybos 2020 m. lapkričio 25 d. sprendimo Nr. T1-219 „DĖL PASVALIO RAJONO SAVIVALDYBĖS TURTO PERDAVIMO viešajai įstaigai pasvalio ligoninei PAGAL PATIKĖJIMO SUTARTĮ“ pakeitimo**

2022-10-17

Pasvalys

**1. Sprendimo projekto rengimo pagrindas.**

Pasvalio rajono savivaldybės tarybos sprendimo projektas parengtas atsižvelgiant į viešosios įstaigos Pasvalio ligoninė 2022 m. spalio 17 d. raštą Nr. R3-513 „Dėl kardiotokografo perdavimo“ kuriuo prašoma leisti perduoti Pasvalio rajono savivaldybei nuosavybės teise priklausantį nenaudojamą turtą – medicininę diagnostikos įrangą-kompiuterį perduoti viešajai įstaigai „Po mažą žingsnį kartu“ ir pakeisti Savivaldybės turto patikėjimo sutartį Nr. ASR-617, sudarytą 2020 m. lapkričio 31 d.

**2. Sprendimo projekto tikslai ir uždaviniai.**

Sprendimo projekte nurodytas Savivaldybei nuosavybės teise priklausantis ilgalaikis materialusis turtas – medicininė diagnostikos įrangą-kompiuteris Pasvalio rajono savivaldybės tarybos 2020 m. lapkričio 25 d. sprendimu Nr. T1-219 „Dėl Pasvalio rajono Savivaldybės turto perdavimo viešajai įstaigai Pasvalio ligoninei pagal turto patikėjimo sutartį“ (toliau – Sprendimas) buvo perduotas viešajai įstaigai Pasvalio ligoninei pagal patikėjimo sutartį.

VšĮ Pasvalio ligoninės rašte nurodyta, kad į juos kreipėsi Sveikatos apsaugos ministerija dėl nenaudojamos medicininės įrangos perdavimo Ukrainai. Ligoninė pagal Savivaldybės turto patikėjimo sutartį jai perduotos medicininės diagnostikos įrangos-kompiuterio šiuo metu nenaudoja, todėl prašo Savivaldybės leisti ją perduoti viešajai įstaigai „Po mažą žingsnį kartu“, kuri prisideda prie humanitarinės pagalbos teikimo Ukrainai. Minėta organizacija perduos šį aparatą Ukrainos ligoninei. Tuo tikslu parengtas šis sprendimo projektas dėl Sprendimo pakeitimo.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vyriausioji specialistė Virginija Antanavičienė.

Strateginio planavimo ir investicijų skyriaus

vyriausioji specialistė Virginija Antanavičienė